**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2023.**

**51450 KINEZIOLOŠKI FAKULTET OSIJEK**

**PRIHODI I PRIMICI**

Ukupno planirani prihodi poslovanja u 2023. godini iznose 1.194.010 eura. Izvršenje za razdoblje I-VI 2022. iznosilo je 563.265 eura, izvršenje u 2023. godini za isto razdoblje iznosi 681.084 eura te je u odnosu na godišnji plan za 2023. ostvareno 57% planiranih prihoda.

Planirani prihodi iz izvora 11 u 2023. godini iznose 1.105.086 eura. Prihodi iz izvora 11 su opći prihodi iz Ministarstva znanosti i obrazovanja kojima se financiraju plaće i ostale naknade zaposlenicima, programski ugovori za nastavu i znanstvenu djelatnost. Izvršenje za razdoblje I-VI 2022. iznosilo je 486.782 eura, izvršenje u 2023. godini za isto razdoblje 598.330 eura, te u odnosu na plan ostvareno je 54% prihoda.

Planirani prihodi na izvoru 31 u 2023. godini iznose 66 eura. Odnose se na prihode od kamata. U 2023. godini Fakultet je pokrenuo program osposobljavanja Obrazovanje odraslih te nije mogao biti uvršten pri izradi financijskog plana za 2023. godinu. Ukupni prihod iznosi 3.716 eura.

Ukupni planirani prihodi iz izvora 43 u 2023. godini iznose 88.858 eura. Oni se sastoje od prihoda od školarina, upisnina, potvrda i promocija na preddiplomskim i diplomskim studijima te prihoda od poslovnog fonda Sveučilišta za troškove poslovanja fakulteta. Ukupno ostvareni prihodi za polugodišnje razdoblje iznose 73.964 eura što je 83% planiranih prihoda izvora 43.

Izvor 61 Donacije - pri izradi financijskog plana za 2023. godinu nismo planirali sudjelovanje u izradi projekta koji smo ostvarili u 2023. godini, te dobili prihod u iznosu 2.000 eura.

**RASHODI I IZDACI**

Planirani rashodi poslovanja u 2023. godini iznose 1.185.646 eura, te rashodi za nabavu nefinancijske imovine 8.346 eura.

Ostvareni rashodi poslovanja iz izvora 11 za polugodišnje razdoblje iznose 569.576 eura te za nabavu nefinancijske imovine 1.168 eura što čini 52% ukupno planiranih rashoda za 2023. godinu na tom izvoru financiranja.

Planirani rashodi poslovanja u 2023. godini s izvora 43 iznose 84.877 eura, ostvareno u polugodišnjem razdoblju je 68.955 eura što je ukupno 81% planiranih rashoda. Planirani rashodi za nabavu nefinancijske imovine iznose 3.981 eura, ostvareno u polugodišnjem razdoblju 31.779 eura što znatno prelazi planirane iznose a odnosi se na kupovinu mjernog uređaja za redovito održavanje nastave na fakultetu čija kupovina nije bila u planu pri izradi financijskog plana za 2023. godinu.

Izvor 51 odnosi se na mobilnost djelatnika preko Erasmus projekta te nije bila planirana pri izradi financijskog plana za 2023. godinu.

**PRIJENOS SREDSTAVA IZ PRETHODNE U SLJEDEĆU GODINU**

Višak prihoda u odnosu na rashode u polugodišnjem izvršenju iznosi 7.385 eura. Višak prihoda iz prošlih godina 31.896 eura. Odnosi se uglavnom na prihode s izvora 43 prihod od školarina preddiplomskog, diplomskog i izvanrednog studija.